Document ID: 32005L0049

DIREKTIVA KOMISIJE 2005/49/ES
z dne 25. julija 2005
o spremembi Direktive Sveta 72/245/EGS o radijskih motnjah (elektromagnetni združljivosti) vozil in Direktive Sveta 70/156/EGS o približevanju zakonodaje držav članic o homologaciji motornih in priklopnih vozil zaradi njune prilagoditve tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic glede homologacije motornih in priklopnih vozil (1) in zlasti člena 13(2) Direktive,
ob upoštevanju Direktive Sveta 72/245/EGS o radijskih motnjah (elektromagnetni združljivosti) vozil (2) in zlasti člena 4 Direktive,
ob upoštevanju naslednjega:
(1)
Direktiva 72/245/EGS je ena od direktiv iz postopka homologacije, določenega z Direktivo 70/156/EGS.
(2)
Za izboljšanje varnosti vozil s spodbujanjem razvoja in uporabe tehnologij opreme avtomobilskih radarjev kratkega dosega je Komisija uskladila uporabo dveh radiofrekvenčnih spektrov z Odločbo 2004/545/ES z dne 8. julija 2004 o uskladitvi radijskega spektra v območju 79 GHz za uporabo opreme avtomobilskih radarjev kratkega dosega (3) in Odločbo 2005/50/ES z dne 17. januarja 2005 o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti (4).
(3)
Ugotovljeno je bilo, da je radiofrekvenčni pas v območju 79 GHz najprimernejši radiofrekvenčni pas za dolgoročni in trajni razvoj ter uporabo avtomobilskega radarja kratkega dosega. V skladu s tem je bil z Odločbo 2004/545/ES za opremo avtomobilskih radarjev kratkega dosega določen in dan na razpolago radiofrekvenčni pas v območju 79 GHz, ki mora delovati brez motenj in zaščite. Vendar je tehnologija radiofrekvenčnega pasu v območju 79 GHz še v fazi razvoja in ni takoj na razpolago na stroškovno sprejemljivi podlagi.
(4)
Časovno omejeno uporabo radiofrekvenčnega pasu v območju 24 GHz pri opremi avtomobilskih radarjev kratkega dosega dovoljuje Odločba 72/245/ES. Tehnologija, ki uporablja omenjeni frekvenčni pas, je kratkoročno dostopna po primerni ceni, zaradi česar bo mogoče hitro oceniti vpliv uporabe opreme avtomobilskega radarja kratkega dosega na varnost cestnega prometa. Vendar je treba uporabo radarjev s to tehnologijo omejiti, da bi se izognili motenju drugih aplikacij, ki uporabljajo radiofrekvenčni pas v območju 24 GHz.
(5)
Odločba 2005/50/ES dovoljuje uporabo radarske opreme v območju 24 GHz le, če je ta del izvirno vgrajene opreme v novem vozilu ali če zamenjuje izvirno nameščeno opremo, za obdobje, ki se konča najpozneje 30. junija 2013. Vendar se v skladu s členom 5 Odločbe 2005/50/ES lahko določi zgodnejši datum.
(6)
V skladu z Odločbo 2005/50/ES morajo države članice vzpostaviti nadzorni sistem, s katerim bodo ugotovile število vozil, registriranih na njihovem ozemlju, ki so opremljena z radarjem kratkega dosega v območju 24 GHz. Zaradi tega je državam članicam treba zagotoviti potrebna sredstva za izvajanje tega nadzora.
(7)
Direktivo 72/245/EGS je zato treba ustrezno spremeniti.
(8)
Spremembe Direktive 72/245/EGS vplivajo na Direktivo 70/156/EGS. Navedeno direktivo je zato treba ustrezno spremeniti.
(9)
Ukrepi iz navedene direktive so v skladu z mnenjem Odbora za prilagajanje tehničnemu napredku, ustanovljenega s členom 13 Direktive 70/156/EGS -
SPREJELA NASLEDNJO DIREKTIVO:
Člen 1
Sprememba Direktive 72/245/EGS
Direktiva 72/245/EGS se spremeni:
1.
V Prilogi I se za točko 2.1.12.2 vstavi naslednje:
„2.1.13
‚Oprema radarja kratkega dosega v območju 24 GHz‘ pomeni radar, kakor določa člen 2(2) Odločbe Komisije 2005/50/ES (5) in ki izpolnjuje zahteve glede zmogljivosti iz člena 4 navedene odločbe.
2.1.14
‚Oprema radarja kratkega dosega v območju 79 GHz‘ pomeni radar, kakor določa člen 2(b) Odločbe Komisije 2004/545/ES (6) in ki izpolnjuje zahteve glede zmogljivosti iz člena 3 navedene odločbe.
2.
V Prilogi II A se za točko 12.2.7 vstavi naslednje:
„12.7.1
Vozilo je opremljeno z opremo radarja kratkega dosega v območju 24 GHz: da/ne (prečrtati neustrezno).
12.7.2
Vozilo je opremljeno z opremo radarja kratkega dosega v območju 79 GHz: da/ne (prečrtati neustrezno).“
3.
V dodatku k Prilogi III A se za točko 1.3 vstavi naslednje:
„1.3.1
Vozilo je opremljeno z opremo radarja kratkega dosega v območju 24 GHz: da/ne (prečrtati neustrezno).
1.3.2
Vozilo je opremljeno z opremo radarja kratkega dosega v območju 79 GHz: da/ne (prečrtati neustrezno).“
Člen 2
Sprememba Direktive 70/156/EGS
Direktiva 70/156/EGS se spremeni:
1.
V Prilogah I in III se za točko 12.6.4 vstavi naslednje:
„12.7.1
Vozilo je opremljeno z opremo radarja kratkega dosega v območju 24 GHz: da/ne (prečrtati neustrezno).
12.7.2
Vozilo je opremljeno z opremo radarja kratkega dosega v območju 79 GHz: da/ne (prečrtati neustrezno).“
2.
V Prilogi IX se na strani 2 vseh vzorcev potrdila o skladnosti točka 50 zamenja z naslednjim:
„50. Opombe
50.1
Vozilo je opremljeno z opremo radarja kratkega dosega v območju 24 GHz: da/ne (prečrtati neustrezno).
50.2
Vozilo je opremljeno z opremo radarja kratkega dosega v območju 79 GHz: da/ne (prečrtati neustrezno).
50.3
Druge opombe …“
Člen 3
Prehodne določbe
1. Če določbe Direktive 72/245/EGS, kakor se spremeni s to direktivo, ne bodo v celoti izpolnjene, države članice s 1. julijem 2006 na podlagi razlogov v zvezi z elektromagnetno združljivostjo:
(a)
štejejo, da potrdila o skladnosti, ki spremljajo nova vozila skladno z določbami Direktive 70/156/EGS, niso več veljavna v smislu člena 7(1) navedene direktive,
(b)
lahko zavrnejo registracijo, prodajo ali začetek uporabe novih vozil.
Obstoječe homologacije vozil, ki nimajo opreme radarja kratkega dosega v območju 24 GHz ali 79 GHz, ostanejo nespremenjene.
2. S 1. julijem 2013 države članice prepovejo registracijo, prodajo ali začetek uporabe vozil, opremljenih z opremo radarja kratkega dosega v območju 24 GHz.
3. Če se referenčni datum iz člena 2(5) Odločbe 2005/50/ES spremeni v skladu s členom 5 navedene odločbe, države članice po spremenjenem referenčnem datumu prepovejo registracijo, prodajo ali začetek uporabe vozil, opremljenih z radarjem kratkega dosega v območju 24 GHz.
Člen 4
Prenos
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2006. Države članice takoj posredujejo Komisiji besedila predpisov in primerjalno tabelo med temi predpisi in direktivo.
Te predpise uporabljajo od 1. julija 2006.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5
Začetek veljavnosti
Ta direktiva začne veljati dvajseti dan po objavi v Uradnem listu Evropske unije.
Člen 6
Naslovniki
Ta direktiva je naslovljena na države članice.
V Bruslju, 25. julija 2005

Labels: 1
20
7
8
12
15